आज टेबलेट में प्रोसेसर की स्पीड तेज हो रही है, इसका बडा डिस्प्ले भी सभी को लुभा रहा है। लेकिन स्टोरेज के मामले में ये अभी भी पीछे हैं। हालांकि बीते कुछ वक्त से एक्सपेंडेबल मेमोरी के साथ टेब आने लगे हैं। लेकिन बाजार में मौजूद ज्यादातर टेबलेट्स में यह ऑप्शन नहीं है। यदि आपके टेबलेट में मेमोरी कार्ड स्लॉट है, तो कार्ड पर कुछ पैसे खर्च कर टेबलेट की मेमोरी एक्सपेंड की जा सकती है। यदि मेमोरी कार्ड स्लॉट नहीं है, तो आप उन स्टोरेज डिवाइसेस का रुख कर सकते हैं, जो उसेवाई-फाई से कनेक्ट कर सकें। आज मार्केट में 16-32 जीबी कैपेसिटी व पोर्टेबल स्टोरेज ऑप्शन वाली वाई-ड्राइव्स मौजूद हैं, जो आपके एंड्रॉयड टेब व आईपैड को वाई-फाई कनेक्ट कर सकता है। माइक्रो एसडी कार्ड के लिए आपको 400 रुपये व पोर्टेबल वाई-फाई ड्राइव के लिए 3000 रुपये से शुरू होने वाली रेंज में इंवेस्ट करना होगा।